[{"text_idx": "#000002", "text": "Mae sawl un wedi dweud wrtha\u2019i mai Seland Newydd yw un o\u2019r gwledydd gorau yn y byd i ymweld a\u0302 hi. Nifer yn dweud ei bod hi\u2019n debyg i Gymru ac yn llawn golygfeydd gwych. Er mwyn dysgu mwy am y wlad, dyma drefnu cyfweliad gyda Siwan Shaw, hen ffrind ysgol sydd bellach wedi ymgartrefu yn y wlad bell."}, {"text_idx": "#000006", "text": "Dwi\u2019n cytuno bod llawer o debygrwydd rhwng y ddwy wlad. Ffermio, rygbi a dylanwad diwylliannol cryf yw\u2019r tebygrwydd amlycaf, ond mae yna wahaniaethau amlwg hefyd. Mae Seland Newydd yn llawer mwy na Chymru, y ffermydd yn sylweddol fwy, y pellter rhwng trefi yn bellach ac wrth gwrs, y boblogaeth o\u2019i gymharu a\u0302 maint y wlad yn llawer llai. Mae\u2019r gwahaniaeth hwn yn gwneud bywyd i ymddangos yn llawer arafach ac mae bywyd yn fwy \u2018care free\u2019 yn Seland Newydd."}, {"text_idx": "#000012", "text": "Kiwi ydy Greg ac mae e hefyd yn gweithio yn y byd amaeth fel rheolwr fferm. Ryden ni\u2019n byw ar y fferm sy\u2019n hanner awr o siwrne mewn car o\u2019r dref agosaf. Mae o\u2019n ffodus iawn bod y plant a finne wrth ein bodd yn yr awyr agored a\u2019r bywyd fferm, ryden ni\u2019n reit fodlon gyrru mewn ac allan bob dydd ar gyfer gwaith ac ysgol."}, {"text_idx": "#000013", "text": "Sawl plentyn sydd ganddoch chi felly?"}, {"text_idx": "#000014", "text": "Tri o blant. Jock sy\u2019n 11, Wil sy\u2019n 9 a Ffion yn 6."}, {"text_idx": "#000015", "text": "Ydy\u2019r plant yn siarad Cymraeg?"}, {"text_idx": "#000019", "text": "Ydy eu magwraeth nhw yn debyg i dy un di?"}, {"text_idx": "#000020", "text": "Nid yw\u2019n hollol wahanol i\u2019m magwraeth i, mae nhw bob amser yn yr awyr agored ac ar y fferm fel o\u2019n i. Mae nhw hefyd yn cael profiad diwylliannol fel ges i, oherwydd mae eu hysgol nhw yn ysgol Maori cryf. Mae digon o gyfleoedd ar gyfer \u201cKapa haka\u201d, sy\u2019n fath o berfformio diwylliannol Maori, ac mae\u2019n eithaf tebyg i fy atgofion i o berfformio mewn Eisteddfod."}, {"text_idx": "#000023", "text": "Dwi di bod adre bob 18 mis \u2013 2 flynedd ers bod yma, ac mae fy rhieni neu fy mrawd neu chwaer a\u2019u teuluoedd wedi ymweld a ni yn rheolaidd. Dwi\u2019n siarad hefo Mam bob wythnos, a gyda Facetime a Skype mae wedi dod yn haws dros y blynyddoedd i gadw mewn cysylltiad. Mae\u2019n neis bod y plant yn gallu eu \u201cgweld\u201d ar y cyfrifiadur neu\u2019r ffo\u0302n hefyd. Mae bob amser wedi bod yn anodd iawn pan fo achlysur teuluol arbennig a digwyddiadau nad wyf wedi gallu bod yno, yn ddiweddar bu farw fy Nain, mi roedd yn amser arbennig o annodd heb allu fod yno gyda fy nheulu yn ystod y cyfnod hwn."}, {"text_idx": "#000025", "text": "Mae\u2019n anhygoel pa mor aml yr wyf yn dod ar draws rhywun o Gymru neu bobl sydd a\u0302 chysylltiad gyda Cymru. Mewn cymuned wledig fel hyn, mae\u2019n arferol bod cneifwyr o Gymru yn dod drosodd bob blwyddyn. Mae modryb i Greg yn briod a\u0302 Chymro o\u2019r De felly roedd eisoes cysylltiad Cymreig o fewn ei deulu sydd wedi bod yn braf. Dwi\u2019n cadw mewn cysylltiad efo ambell i rai o Gymru dwi \u2018di cwrdd ers i fi fod yma ac yn trio dal fynny efo nhw bob hyn a hyn, mae bob amser yn braf gallu siarad \u2018chydig o Gymraeg."}, {"text_idx": "#000026", "text": "Ble yw dy hoff le yn Seland Newydd a pham?"}, {"text_idx": "#000027", "text": "Dwi wedi bod yn ffodus i deithio\u2019n helaeth o amgylch y wlad, a pan fydd fy nheulu\u2019n dod draw, mae\u2019n esgus da i archwilio ymhellach. Fel teulu, ryden ni fel arfer yn mynd a\u2019r plant i wersylla mewn ardal wahanol o\u2019r wlad bob blwyddyn ac mae hynny\u2019n wych."}, {"text_idx": "#000028", "text": "Llyn Taupo yw un of fy hoff lefydd, ryden ni\u2019n treulio llawer o amser yno, taith ryw 2 awr i ffwrdd o ble rydym yn byw (sydd ddim yn bell o gwbwl o ran safonau Seland Newydd!) Ryden ni wedi prynu ty\u0302 haf yno yn ddiweddar, ac mae\u2019n le da i ni fel teulu i ddianc a chael amser i ffwrdd o\u2019r fferm a gwaith. Ryden ni i gyd yn mwynhau beicio, pysgota, caiacio a nofio yn y Llyn. Mae\u2019n le delfrydol!"}, {"text_idx": "#000029", "text": "Hoffai Undeb Cymru a\u2019r Byd ddiolch yn fawr iawn i Siwan am roi blas inni o\u2019i bywyd teuluol yn awyr agored Seland Newydd. Mae bendant ar y \u2018bucket list\u2019 rwan a gobeithio ga\u2019i gyfle i nofio yn Llyn Taupo yn y dyfodol agos!"}]